《次韵仇仁近有怀见寄十首》
元代·方回

守雌甘似不鸣将，静看无庸手脚忙。
沮溺故难同孔子，绮园何独避高皇。
星移斗转光阴疾，林密山深气味长。
万事灰心如嚼蜡，唯余杯酒未相忘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。